༈མྱུར་མཛད་ཡེ་ཤེས་ཀྱི་མགོན་པོ་བསངས་མཆོད་འབུལ་ཚུལ་བཞུགས་སོ།  ། ལྷུན་གྲུབ་བདེ་ཆེན་རང་
བཞིན་གནས་མཆོག་ནས།  ། རྩ་བརྒྱུད་བླ་མ་ཡི་དམ་སངས་རྒྱས་དང་།  ། བྱང་སེམས་ཉན་རང་མཁའ་
འགྲོ་སྲུང་མའི་ཚོགས།  ། ཐུགས་རྗེའི་དབང་གིས་གནས་འདིར་གཤེགས་སུ་གསོལ།  ། ཤར་ལྷོ་བསིལ་
བ་ཚལ་གྱི་དུར་ཁྲོད་ནས།  ། ཡེ་ཤེས་མགོ་པོ་གསང་ཡུམ་གནོད་སྦྱིན་བཞི།  ། གཙང་རིས་མགོན་པོ་དམ་
ཅན་རྒྱ་མཚོར་བཅས།  ། འདིར་བྱོན་རང་རང་དགྱེས་པའི་གདན་ལ་བཞུགས།  ། དངོས་སུ་བཤམས་དང་
ཡིད་ཀྱིས་སྤྲུལ་པ་ཡི།  ། ཟག་མེད་མཆོད་གཏོར་དམ་རྫས་སྤྱན་གཟིགས་ཚོགས།  ། དཔག་ཡས་ནམ་
མཁའ་མཛོད་ཀྱི་རང་བཞིན་ཅན།  ། འབུལ་ལོ་བརྩེ་བའི་ཐུགས་ཀྱིས་བཞེས་སུ་གསོལ།  ། གསེར་ཞུན་
འཁྱིལ་འདྲའི་རབ་འབར་མེ་ནང་དུ།  ། མཐུན་རྫས་སྣ་ཚོགས་བསྲེགས་པའི་དུ་བའི་ཚོགས།  ། བཻ་ཌཱུའི་
ཆུ་འཛིན་ལྟ་བུར་དཀྲིགས་པ་ཡི།  ། འདོད་ཡོན་ལྔ་ལྡན་བསངས་ཀྱི་མཆོད་པ་འདིས།  ། རིན་ཅེན་བརྒྱུད་
པའི་བླ་མ་ཐམས་ཅད་བསངས།  ། རྒྱུད་སྡེ་རྣམ་བཞིའི་ཡི་དམ་ལྷ་ཚོགས་བསངས།  ། དུས་གསུམ་བདེར་
གཤེགས་ཆོས་དང་ཚོགས་བཅས་བསངས།  ། དཔའ་བོ་མཁའ་འགྲོ་ཆོས་སྐྱོང་སྲུང་མ་བསངས།  །
ཁྱད་པར་མཐུ་སྟོབས་བྱིན་རླབས་ཐུགས་རྗེའི་གཏེར།  ། མྱུར་མཛད་བླ་མ་མགོན་པོ་དབྱེར་མེད་
བསངས།  ། གསང་ཡུམ་འདོད་ཁམས་དབང་ཕྱུག་རེ་མ་ཏི།  ། བཀའ་ཉན་གཙོ་བོ་གནོད་སྦྱིན་རྣམ་བཞི་
བསངས།  ། གཙང་རིས་དཔལ་མགོན་བདུན་ཅུ་རྩ་ལྔ་དང་།  ། བཀའ་སྡོད་དམ་ཅན་རྒྱ་མཚོའི་དམག་
ཚོགས་བསངས།  ། ལྷ་ཀླུ་སྡེ་བརྒྱད་འབྱུང་པོ་ཐམས་ཅད་དང་།  ། ཡུལ་ལྷ་གཞི་བདག་འཁོར་དང་བཅས་
པ་བསངས།  ། བདག་ཅག་མ་རིག་འཁྲུལ་བའི་གཞན་དབང་གིས།  ། བླ་མ་ལྷ་དང་སྲུང་མའི་ཚོགས་
རྣམས་ཀྱི།  ། སྐུ་གསུང་ཐུགས་དང་འགལ་བ་ཅི་བགྱིས་པ།  ། ཐམས་ཅད་བསང་མཆོད་ཕུལ་བས་སངས་
གྱུར་ཅིག། དེང་ནས་བཟུང་སྟེ་བྱང་ཆུབ་སྙིང་པོའ་ིབར།  ། མྱུར་མཛད་ཡེ་ཤེས་མགོན་པོ་འཁོར་བཅས་
ཀྱིས།  ། བདག་ཅག་གཡེལ་མེད་བུ་ལྟར་བསྐྱང་མཛད་ནས།  ། མཆོག་དང་ཐུན་མོང་དངོས་གྲུབ་ཆར་
དུ་ཕོབ།  ། ནད་གདོན་འགལ་རྐྱེན་ཉེར་འཚེ་ཐམས་ཅད་སོལ།  ། ཚེ་དང་བསོད་ནམས་དཔལ་འབྱོར་
ལེགས་ཚོགས་སྤེལ།  ། ལྷ་ཀླུ་མི་ཡི་འགྲོ་ཀུན་དབང་དུ་བསྡུས།  ། གནོད་བྱེད་དགྲ་བགེགས་ཐམས་ཅད་
ཚར་གཅོད་མཛོད།  ། མདོར་ན་འདོད་འཇོའ་ིབ་དང་དཔག་བསམ་ཤིང་།  ། བུམ་པ་བཟང་པོ་བཞིན་དུ་
ཅི་འདོད་པའི།  ། དངོས་གྲུབ་ཐམས་ཅད་བདེ་ལེགས་སྩོལ་བ་དང་།  ། གང་བསམ་ཡིད་བཞིན་འགྲུབ་
492
པའི་འཕྲིན་ལས་མཛོད།  ། མཆོག་གསུམ་བྱིན་རླབས་ཐུགས་རྗེའི་ལྕགས་ཀྱུ་ཡིས།  ། སྣང་སྲིད་འཁོར་
འདས་ཕྱྭ་གཡང་ཀུན་བཀུགས་ཏེ།  ། གནས་འདིར་དགེ་མཚན་ལེགས་ཚོགས་འཕེལ་ཞིང་རྒྱས།  ། བདེ་
སྐྱིད་དགའ་སྟོན་དཔལ་ལ་སྤྱོད་གྱུར་ཅིག། ཅེས་མྱུར་མཛད་ཡེ་ཤེས་མགོན་པོ་ལ་བསངས་མཆོད་འབུལ་ཚུལ་འདི་ལྟ་བུ་དགོས་ཞེས་ཆ་ཧར་ཡེ་ཁེ་ཨ་དོ་ཆིའི་རྟ་མགྲིན་ལྷ་ཁང་གི་ངེད་བླ་མ་ཐོ་ལོན་ཨེར་ཁེ་ཆོས་རྗེ་བློ་བཟང་འོད་ཟེར་གྱིས་བསྐུལ་ངོར།  ཀུ་སཱ་ལི་༧དྷརྨ་བཛྲ་གྱིས་ཆོས་སྡེ་ཆེན་པོ་སྐུ་འབུམ་བྱམས་པ་གླིང་དུ་བྲིས་པ་དགེ། །  ། །